Независимо че информацията за Корокота е нищожна, особата му е обект на много интерпретации, поради времето в което е живял и извършвал своите действия в Кантабрия – последната испанска провинция, която водила борба срещу римските окупатори по време на Кантабрийската война. Дали той е бил бандит или лидер на местната съпротива е въпрос на спор. Единственият източник, който е Касий го определя като бандит, но Томас Грюневалд отбелязва, че гръцкият термин „ληστής (leistes)“ може да се използва в много по-широк смисъл – не само като бандит или разбойник, а също така и като бунтовник, съперник, отмъстител.